Pernille Liland er ein talari, við einum livandi íblástri–full av kunnleika og humor. Hon kann ikki prædika uttan at tæna menniskjum við heilsanum frá Guds trónu. Tann, sum lurtar eftir henni, fær eina avbjóðing um at velja sína lívsleið framyvir. Hon hevur profetisk orð bæði til Danmark og onnur lond, og hon hevur skrivað bókina: „Gennembrud for Lederskab“. Eitt spennandi arbeiðsár stendur fyri framman Ja so er ólavsøkan farin afturum, og um fáar dagar byrjar dagliga lívið aftur, eftir eina frálíka summarfrítíð. Aftur ein staðfesting av, at tíðin rennur alt skjótari og skjótari. Sum tit síggja í greinini hjá Manuel, so hava vit avgjørt at fara at hava bíbliuskúla í sept. Vit hava av og á í møtum okkara undirvíst um tær 5 faldaðu tænastugávurnar, sum Paulus umtalar í Ef. kap. 4. Vit eru sannførd um, at hetta er m. a. tað, sum samkoman má vaksa inn í, fyri at vøksturin í likami Kristusar, skal gerast ein veruleiki. Hetta er eitt av fleiri tiltøkum, sum verða sett í verk komandi arbeiðsár. Komandi ár ætla vit at hava eina familjulegu og væntandi verður næsta hvítusunnustevna hildin á Sandoynni. Men alt hetta og meira fara vit at kunna um so við og við. Við ynski um Guds ríku signing, bjóði eg øllum vælkomin aftur úr summarfrí.